Мајци (Јововић, 1894.)
Мило Јововић 

Захваљам ти, мајко мила,
На све труде, патње муке,
Што су за ме урадиле
Љубезљиве твоје руке.

Захваљам ти, што с' ме малог
Уз љубезно држећ крило –
Научила, како треба
Љубит' наше Српство мило.

Захваљам ти, и за то се
Ето кунем твојом муком,
Да ћу бранит' Српство мило,
Док ми крвца тече руком.

Захваљам ти, и до в'јека
Харан сам ти, мајко мила,
А највеће што ме јеси
Српским мл'јеком задојила.

У Бару (Црна Гора), 1894., Мило Јововић, „Словански свет “, број 21., у Трсту, 10. новембра 1894., стр. 410. и „Голуб“, број 19., у Сомбору, 1. децембра  1901., стр. 295.
Јововићеве пјесме 1894.